[{"text_idx": "#000000", "text": "Plej proksimaj haltejoj de publika trafiko: U Buku (buslinio 57), Bi\u0301lovice nad Svitavou (trajnlinio S2, buslinioj 75 a 210)"}, {"text_idx": "#000001", "text": "Plej proksimaj haltejoj de publika trafiko: \u201eU Buku\u201c (\u201eC\u0302e Fago\u201c, buslinio 57), Bi\u0301lovice nad Svitavou (trajnlinio S2, buslinioj 75 kaj 210)"}, {"text_idx": "#000003", "text": "Ebloj por parkado de au\u0306toj: limigite c\u0302e la bushaltejo \u201eU Buku\u201c, eventuale en Bi\u0301lovice nad Svitavou"}, {"text_idx": "#000004", "text": "Longeco de la arbara vojo: 4 km"}, {"text_idx": "#000005", "text": "Karakterizo de la arbara vojo \u201eVojanka\u201c (Soldatino): la arbara vojo proksimume kopias la verdan turisman itineron el Bi\u0301lovice nad Svitavou al U\u0301te\u030cchov, nur en la supra parto g\u0302i oficiale finig\u0302as c\u0302e krucig\u0302o de arbaraj vojoj (punkto 1 sur la suba mapo). La suma levig\u0302o de la vojo estas 137 metroj. Tamen la vojo ne levig\u0302as senc\u0302ese. El Bi\u0301lovice nad Svitavou la vojo ascendas el komenca supermara alteco de 300 metroj (punkto 3 sur la suba mapo) super Bi\u0301lovice g\u0302is 385 metroj. La sekva herbejeto \u201eU luz\u030ce\u201c trovig\u0302as malpli alte, nur 366 metroj. Poste la deklivo estas modera."}, {"text_idx": "#000006", "text": "La herbejeto \u201eU Luz\u030ce\u201c (punkto 2 en la suba mapo) estas krom la fontujoj, trovig\u0302antaj iom flanke, sola loko, kie oni povas ripozi kaj uzi negrandan tegmentitan s\u0302irmejon. C\u0302i tie vi povas decidi pri s\u0302ang\u0302o, c\u0302e la vojforko uzi vojon lau\u0306 bluaj s\u0302ildetoj, sed g\u0302i ne estas tau\u0306ga por nespertaj biciklantoj nek por infanc\u0302aroj, kvankam se vi iros piede kaj singarde, g\u0302i estas irebla. Plie ekzistas vojeto konektanta ambau\u0306 vojojn lau\u0306longe de la fontujo \u201eU Jezevce\u201c (C\u0302e Melo). Kaj vi povas ankau\u0306 promeni al fontujo de Jan Dominik Kas\u030cpar de la herbejeto \u201cU Luz\u030ce\u201d. De la fontujo vi povas dau\u0306rigi vian ekskurson al s\u0302oseo inter Adamov kaj Bi\u0301lovice nad Svitavou, tiu c\u0302i vojo nomig\u0302as \u201cPraskavice\u201d, g\u0302i ja tau\u0306gas nur por montaraj bicikloj."}, {"text_idx": "#000007", "text": "Sur la herbejeto U Luz\u030ce troveblas krom budeto kaj monumento de Vili\u0301m Ve\u030cnceslav Havelka kaj Josef Liboslav Ziegler ankau\u0306 informpanelo. El g\u0302i vi povas legi pri la tradicio de bonvenigado de printempo kaj Petro Bezruc\u030c. Kaj ne mankas ankau\u0306 trarigarda mapo kun arbospecioj. Plej oftas arbospecioj sur tiu c\u0302i dekora herbejeto estas: nigra pino, peza pino, betula pendula, rug\u0302a kverko, pseudocugo, abio granda, unukolora abio kaj pika piceo. Sur du lokoj kreskas c\u0302i tie ankau\u0306 japana kriptomerio kaj okcidenta tujo. Kelkaj arbospecioj kreskas sur la herbejeto solitere, kelkaj en grupo, ekzemple virginia junipero kaj kamecipariso de Lawson."}, {"text_idx": "#000008", "text": "El arbara vojo Vojanka eblas ankau\u0306 flankeniri al du herbejetoj kaj veni al la fontujo de Antoni\u0301n Dyk. Sed al tiu fontujo prefere bonvolu ne biciklumi. Se temas pri herbejetoj, mi persone rekomendas tiun, el kiu eblas dau\u0306re iri al akvofontujo U s\u030cneka (C\u0302e helico, punkto 4 sur la suba mapo). La sennoma herbejeto estas interesa pro grupo de sep hipokastanoj."}, {"text_idx": "#000009", "text": "Plej vers\u0302ajne vi komencos vian ekskurson tra arbara vojo Vojanka c\u0302e au\u0306tobushaltejo U Buku. Tial indas c\u0302i tie skribi ankau\u0306 ion pri la herbejeto U Buku (\u201eC\u0302e Fago\u201c). Se estas sufic\u0302e da neg\u0302o, la loko estas populara por sledado. De printempo 2021 vi ankau\u0306 trovas je la herbejeto du novajn informpanelojn. Unu estas dedic\u0302ita al akvofontujo de Jan Dolez\u030cal, dua estas ne for la de parkejo super herbejeto. Tiu dua enhavas foton de la herbejeto fotita de droneo kun markoj de plej gravaj arboj kreskantaj sur la herbejeto. Temas pri: sangofago, plorbetulo, cedro atlasa, abio Duglasa, kverko petra, abio granda, kriptomerio japana, tilio korfolia, tilio grandfolia, hikorio, juglandarbo nigra kaj piceo pika (dufoje)."}, {"text_idx": "#000010", "text": "G\u0302enerale eblas diri, ke la arbara vojo Vojanka tau\u0306gas ec\u0302 por familioj kun infanc\u0302aretoj. Danke al proksimeco de haltejo de publika transporto ne necesas uzi au\u0306ton."}, {"text_idx": "#000011", "text": "C\u0302i-loke sin proponas demando: kiu vojo estas la pli interesa? C\u0302u Vojanka au\u0306 la najbara Melati\u0301n? Dependas, kion vi atendas kaj tra kie kondukas via vojo. Foje matene biciklante al laboro de U\u0301te\u030cchov mi persone pli multe g\u0302uis la vojon Vojanka dank\u2019 al eblo halti c\u0302e romantika kaj kvieta herbejeto \u201eU Luz\u030ce\u201c kaj poste sekvis iom sovag\u0302a veturo malsupren al Bi\u0301lovice. Sed se mi veturus en kontrau\u0306a direkto, mi elektus Melati\u0301n, la veturo supren ne estas tie tiom klopoda."}, {"text_idx": "#000012", "text": "Punkto 1: norda komenco / fino de la vojo ne malproksime de la bushaltejo \u201eU Buku\u201c"}, {"text_idx": "#000013", "text": "Punkto 2: herbejeto \u201eU Luz\u030ce\u201c"}, {"text_idx": "#000014", "text": "Punkto 3: suda komenco / fino de la vojo super Bi\u0301lovice nad Svitavou"}, {"text_idx": "#000015", "text": "Piunkto 4: interesa herbejeto kun sep hipokastanoj"}, {"text_idx": "#000017", "text": "Arbara vojo ofertanta trankvilan promenon en proksimeco de urbaj partoj Jehnice kaj Or\u030ces\u030ci\u0301n"}]